###### HRVATSKO KATOLIČKO DRUŠTVO PROSVJETNIH DJELATNIKA

**HKDPD LISTIĆ, kao obično, malo**



God. XIX. Br. 6/195, LIPANJ 2015.

**IDENTITET KRŠĆANINA**

Danas je papa Franjo na propovijedi govorio o identitetu kršćanina. Naglasio je kako je vjernost identitetu od temeljne važnosti, kao i predanje Duhu Svetom da nas vodi u životu te podsjetio da „nismo sljedbenici neke posebne filozofije, već pomazanici koji imaju zalog Duha Svetoga“. Prije toga smo prilikom Papina posjeta Sarajevu imali priliku čuti svjedočanstvo kršćanskog identiteta iz iskustva svećenika, redovnika i redovnice, koji su prošli strašna ratna iskustva, pretrpjeli teror i imali snage oprostiti svojim neprijateljima te moliti za njih. Uz to, svjedoci smo progona kršćana na Istoku i njihova herojskog svjedočenja vjere po cijenu mučeničke smrti, sličnog apostolskim i postapostolskim naraštajima. Sve bi nas to trebalo potaknuti na preispitivanje našega života i našeg kršćanskog identiteta. Koliko je mlakosti u nama, koliko kompromisa sa svijetom i njegovim ponudama? Za mjerilo uzmimo riječi svetog Ignacija Antiohijskog upućene u pismu Efežanima:” Tjelesni ne mogu vršiti duhovna djela ni duhovni tjelesna kao što ni vjera ne može činiti djela nevjere, a ni nevjera djela vjere. Međutim, ono što radite po tijelu duhovno je jer sve to činite u Isusu Kristu.[...] Ipak čujem da su otamo došli neki s izopačenim naukom. Ne dopustite im da siju među vama: začepite uši da ne primite ono što siju jer vi ste kamenje u Očevu hramu, pripravljeni za zdanje Boga Oca što ga uvis diže vitlo, tj. križ Isusa Krista, a konop vam je Duh Sveti. Naime, vaša vas vjera vuče gore, a ljubav je put koji vas vodi Bogu. Svi, dakle, budite suputnici, bogonosci i hramonosci, kristonosci i svetonosci, u svemu urešeni zapovijedima Isusa Krista. Radujem se što sam dobio priliku obratiti vam se ovim pismom i zajedno s vama podijeliti zadovoljtvo što radi drugoga života ne ljubite ništa osim Boga. I za ostale ljude *bez prestanka molite*. I za njih postoji nada daće se obratiti i naći Boga. Dajte, dakle, da barem iz djela od vas uče. Njihovoj srdžbi suprostavite svoju blagost, →

 **BOŽJA RIJEČ – RIJEČ ŽIVOTA**



*Zaista, zaista, kažem vam: tko god u ovčinjak ne ulazi na vrata, nego negdje drugdje preskače, kradljivac je i razbojnik. A tko na vrata ulazi, pastir je ovaca. Tome vratar otvara i ovce slušaju njegov glas. On ovce svoje zove imenom pa ih izvodi. A kad sve svoje izvede, pred njima ide i ovce idu za njim jer poznaju njegov glas. Za tuđincem, dakako, ne idu, već bježe od njega jer tuđinčeva glasa ne poznaju." Isus im kaza tu poredbu, ali oni ne razumješe što im htjede time kazati. Stoga im Isus ponovno reče: "Zaista, zaista, kažem vam: ja sam vrata ovcama. Svi koji dođoše prije mene, kradljivci su i razbojnici; ali ih ovce ne poslušaše. Ja sam vrata. Kroza me tko uđe, spasit će se: i ulazit će i izlaziti i pašu nalaziti. Kradljivac dolazi samo da ukrade, zakolje i pogubi. Ja dođoh da život imaju, u izobilju da ga imaju.*

 *(Iv 10, 1-10)*

→ njihovu hvastanju poniznost, njihovim pogrdama suprotstavite svoje molitve, protiv njihovih zabluda ostanite postojani u vjeri, prema njihovj okrutnosti vi budite krotki, nipošto im ne vraćajte jednakom mjerom. Dobrodušnošću pokažimo da smo im braća i trudimo se nasljedovati Gospodinovi (tȁ tko je ikada podnio veću nepravdu [od njega], tko veće prezir?) da se među vama ne nađe nekakav đavolji korov, nego u svoj čistoći i vladanju sobom tjelesno i duhovno ostanite u Isusu Kristu” (Efežanima).

**Neznanje – kradljivac istine**

Pripremajući prezentaciju za učenike u povodu 190. godišnjice smrti Matije Petra Katančića, slavonskog franjevca, predstavnika prosvjetiteljstva u hrvatskoj književnosti, koji je preveo prvo cjelovito objavljeno Sveto pismo na hrvatskom jeziku, pozabavila sam se malo učeničkim poznavanjem bitnih slika i poruka koje nam donosi „knjiga života” kao riznica europske kulture i civilizacije. Jedna od takvih je Eden i „pad u istočni grijeh”, koji se slikovito prikazuje kao zmijina ponuda Evi da kuša zabranjeni plod sa stabla dobra i zla. Na pitanje: koji je plod Eva dala Adamu? odgovor je neizostavno bio: jabuku. Nije me to začudilo. Jabuka se u Svetom pismu ne spominje, ali je u svakoj ilustriranoj verziji Biblije za djecu i mlade jabuka u Evinoj ruci. Ona je ušla u umjetnost kao motiv na jednoj slici Edena krajem 15. stoljeća, čiji je autor flamanski slikar Hugo Van Der Goes, a prihvatili su je redom kasniji slikari i tako se udomaćila da je uopće ne doživljavamo kao nešto neobično, strano, iako je dio grčke mitologije. →

**PRONAĐI SVOJ LIJEK**

 „Trčimo još više Bogu što smo jače kušani. Radujte se ako vas ljudi preziru, jer ste pod Gospodinovim plaštem. Ako vas cijene ili časte, plačite krvavim suzama, jer će neprijatelj doći da vas orobi.**Lopovi ne kradu iz siromašnih kuća, nego iz kuća bogataša.“ (sv. Mariam iz Betlehema)**

**POZIV NA TRIBINU**

**TEMA: AKO VOLIŠ HRVATSKU SVOJU…**

**PREDAVAČ:**  **akademik JOSIP PEČARIĆ**

**ČETVRTAK, 18. lipnja 2015.** u **20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

→ Kod Grka je simbolizirala besmrtnost; Heraklo je morao Euristeju, svom rođaku, kralju, donijeti tri zlatne jabuke iz vrta Hesperida (ekvivalent kršćanskom raju u njihovoj mitologiji), a Hesperide su božice noći. Stablo je uz božice, čuvala zmija otrovnica (ili zmaj u drugim verzijama).

Nije slučajno zmija na prvim stranicama simbol sotone. Kult zmije jedan je od najstarijjih i sve su poganske religije na svim stranama svijeta štovale taj kult.

Zmija (zmaj) je božanstvo samooplođujućeg i samoobnavljajućeg života prirode, zato se prikazivala kao ouroboros – zmija ili zmaj koji gutaju svoj rep. To je sila plodnosti i nagonskog pa nije slučajno uz te religije vezana hramska prostitucija, a uz Veliku božicu atribut zmije. Također uz njih neizostavno idu magija i okultizam – pokušaji da se zavlada silama prirode, što je protivno prvoj Božjoj zapovijedi. Na hebrejskom zmija se zove *nahaš*, a da ta riječ može označavati maga, čarobnjaka, vrača, ako se uporaba riječi *nahaš* izvede iz glagola i korijena koji upućuje na vid čarobnjaštva uz pomoć zmije. Ne veli slučajno Justin Mučenik (2. st. po K.) u *Apologijama* razlažući po čemu se kršćani razlikuju od pogana i njihovih tadašnjih učenja i praksi: „*Drugi prostituciji predaju svoje sinove i žene, drugi opet javno kastriraju da bi bludničili protiv prirode i to prikazuju kao misterije u čast Majke bogova, nadalje, uz svakoga od onih koje vi smatrate bogovima slika se zmija kao važan i tajanstven simbol.... Kod nas se prvaka zloduha naziva Zmijom, Sotonom i Đavlom, kao što možete uvidjeti pogledavši u naše knjige."*Iz ovih nekoliko rečenica vidljivo je kako je poznavanje biblijske simbolike važno da bismo razumjeli poruke koje nam donose slike Svetog pisma. Nažalost, danas je taj sloj značenja zapostavljen i na studiju teologije, što je neshvatljivo svakom tko imalo poznaje ulogu i smisao simbolike. (M.G.)

UZORAK popunjene uplatnice za plaćanje članarine:





**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr